QTC ผนึก “Q Solar1” มอบถุงปันสุข สู้ภัย COVID-19
QTC ผนึก “Q Solar1” มอบถุงปันสุข สู้ภัย COVID-19 ในพื้นที่ ต.บ่อทองอ.กบินทร์บุรี จ.ปราจีนบุรี
10 มิ.ย. 2563

บริษัท คิวทีซี เอนเนอร์ยี่ จำกัด (มหาชน) หรือ QTC ผู้นำในการผลิตหม้อแปลงไฟฟ้าอันดับต้นๆของประเทศไทย ร่วมกับบริษัท คิวโซลาร์ 1 จำกัด นำทีมโดย นายชาญวุฒิ มีพลอย กรรมการผู้จัดการ บริษัท คิวโซลาร์ 1 จำกัด ส่งมอบถุงปันสุข ในโครงการ “QTC มอบถุงปันสุข สู้ภัยโควิด-19” ให้กับ นายจตุรงค์ บุญพรหมอ่อน รองนายก อบต.บ่อทอง และ นางรัชนี วังหอม ผู้ใหญ่บ้านหมู่ 5 บ้านบ่อทอง เพื่อเป็นตัวแทนส่งมอบให้ชาวบ้านในพื้นที่ จำนวน 50 ชุด
ทั้งนี้ ประกอบด้วยของใช้จำเป็น อาทิ ข้าวสาร น้ำดื่ม น้ำพริก ไข่เค็ม ปลากระป๋อง มะม่วงกวน หน้ากากอนามัยและเจลแอลกอฮอล์ล้างมือ โดยมีวัตถุประสงค์เพื่อช่วยเหลือคนในชุมชนเขตพื้นที่ตำบลบ่อทอง อำเภอกบินทร์บุรี จังหวัดปราจีนบุรี ที่ได้รับผลกระทบจากการแพร่ระบาดของเชื้อไวรัสโคโรนา 2019 (โควิด-19) เมื่อเร็วๆนี้